Peristiwa barisan Tentera Darat Rakyat Yugoslavia di Sarajevo 1992

Peristiwa serangan ke atas konvoi Tentera Darat Rakyat Yugoslavia di Sarajevo terjadi pada 3 Mei 1992 di Jalan Dobrovoljačka, Sarajevo, apabila anggota dari Tentera Darat Republik Bosnia dan Herzegovina (ARBiH) menyerang sebuah konvoi pasukan Tentera Darat Rakyat Yugoslavia (JNA) yang berundur daripada kota Sarajevo mengikut persetujuan pengunduran.

Serangan ini dipercayai dilakukan bagi membalas tindakan penahanan Presiden Republik Bosnia dan Herzegovina, Alija Izetbegović, yang mana telah ditahan di Lapangan Terbang Sarajevo oleh Tentera Darat Rakyat Yugoslavia pada hari sebelumnya.

Serangan dimulakan apabila barisan konvoi ini dipisahkan oleh satu rempuhan kereta. Kemudian, pertempuran sekali sekala dan tidak teratur berlaku untuk beberapa minit di sekitar kumpulan konvoi ini. 

Komander tentera darat Bosnia, Sefer Halilovic kemudian mengulas mengenai kejadian ini "para pejuang kita dan orang awam bertindak secara spontan, mereka memisahkan konvoi ini kepada dua."

Dalam sebuah buku bertajuk "Peacekeeper: The road to Sarajevo", komander pasukan pengaman PBB Jen. Lewis McKenzie yang berada dalam konvoi ini memperincikan bahawa beliau melihat: 
"Saya boleh melihat raifal askar-askar Pertahanan Simpanan melalui tingkap kereta-kereta orang awam, yang mana merupakan sebahagian daripada konvoi, dan menembak (...) Saya melihat darah meleleh turun daripada cermin tingkap. Ia merupakan kejadian paling menakutkan dalam hidup saya." 

Para pendakwaraya Serb menyatakan bahawa 42 askar JNA telah terbunuh dalam serangan ini. Bagaimanapun, Jeneral Milutin Kukanjac, komander JNA di Sarajevo, mendakwa bahawa daripada 215 anggota tentera, hanya enam orang yang meninggal dunia dalam serangan ini.

Kontroversi
Satu siasatan dibuat oleh Pejabat Pendakwaraya Serbia dan menyebabkan kontroversi dikedua-dua pihak di Bosnia dan Herzegovina dan Serbia. Dua anggota dalam majlis Kepresidenan Negara, Haris Silajdžić dan Željko Komšić, mendakwa tindakan Serbia melanggar Persetujuan Rome. Para presiden menghadiri satu mesyuarat dengan anggota-anggota Kepresidenan Bosnia, iaitu Tatjana Ljujić-Mijatović, Ivo Komšić, Miro Lazović dan Ejup Ganić, dan menyimpulkan bahawa Serbia telah melanggar Persetujuan Rome 1996, dengan gagal meminta pandangan ICTY sebelum mengambil tindakan dan "oleh itu melanggar cadangan-cadangan antarabangsa yang sah".

Sebuah mahkamah Belgrade mengeluarkan waran untuk menahan 19 orang bekas pegawai kerajaan Bosnia. Ejup Ganić, seorang bekas anggota kepresidenan Bosnia sewaktu perang adalah antara orang yang dicari dalam serangan ini, menangkis tuduhan, menggambarkan serangan ke atas konvoi JNA bertujuan untuk memberi pukulan kepada para penculik Presiden Izetbegović selepas penahanan beliau oleh tentera Serb Bosnia. Ganić telah ditahan di London, tetapi dengan pantasnya dibebaskan setelah Hakim Timothy Workman memutuskan bahawa JNA merupakan tentera musuh semasa perang dengan Bosnia dan Herzegovina, maka dengan itu merupakan sasaran yang sah. In 2003 The International Tribunal for Justice dismissed the case, stating that the actions of the ArBiH did not constitute a breach of law.

Pada 3 Mac 2011, Jovan Divjak telah ditahan di Vienna di sebabkan waran tangkap yang dikeluarkan oleh Serbia. Bagaimanapun, Austria berkata mereka tidak akan mengektradasi beliau ke Belgrade. Pada tahun 2003, ICTY juga memutuskan bahawa tiada asas untuk mendakwa Divjak. Pada tahun 2012, Pejabat Pendakwaan Bosnia dan Herzegovina melakukan perkara yang sama.

Lihat juga
Peristiwa barisan Tentera Darat Rakyat Yugoslavia di Tuzla 1992

Rujukan

Perang Bosnia
Sejarah Sarajevo
1992 di Bosnia dan Herzegovina
Kontroversi di Bosnia dan Herzegovina